OBH 1739/1998.
Az állampolgári jogok országgyűlési biztosa általános helyettesének jelentése
Előadó: Dr. Gáspárné dr. Pere Katalin
Az eljárás megindulása:

A panaszos férje 1990. május 24-én üzemi baleset következtében meghalt, ezért számára az elhunyt jogán 1990. május 1-től 50 %-os mértékű baleseti özvegyi nyugdíjat állapítottak meg. 1990. augusztustól a panaszos saját jogú rokkantsági nyugdíjra szerzett jogosultságot, véleménye szerint a társadalombiztosítási nyugellátásról szóló 1997. évi LXXXI. tv. (Tny.) 1998. január 1-jétől hatályos özvegyi nyugdíjra vonatkozó rendelkezése az 50 %-os mértékű korábban szerzett baleseti özvegyi nyugdíjra való jogosultságát 20 %-ra csökkentette, visszamenő hatállyal.

Érintett alkotmányos jogok:

- Az Alkotmány 2. § (1) bekezdésében deklarált jogállamiságból fakadó jogbiztonság.
- Szociális biztonsághoz való jog (Alkotmány 70/E. §)

Alkalmazott jogszabályok:

- A társadalombiztosításról szóló 1975. évi II. tv, (T.) 65/A. és 94, 95, 96, 97. §-ai.
- A társadalombiztosítási nyugellátásról szóló 1997. évi LXXXI. tv. (Tny.) 47. § (2) bekezdés, 50. §

Megállapított tényállás:

A panaszos részére az 562-72527-3 törzsszámon a társadalombiztosításról szóló 1975. évi II. tv. (T.) 65/A. §-a alapján 1997. december 31-ig egyesített ellátás került folyósításra (saját jogú nyugellátás kiegészítve az állandó özvegyi nyugdíjból az egyesítési összeghatárig, a következők szerint:

1990. augusztus 1-től - saját jogú nyugellátás összege:		5.381 Ft
                                   - özvegyi nyugdíj                       :		4.799 Ft
                                      folyósítva                                	         - 6.410 Ft

1991. január 1-től       - saját jogú nyugellátás összege:                   6.565 Ft
                                    - özvegyi nyugdíj                      :		5.807 Ft
                                       folyósítva                                                   7.610 Ft

1992. január 1-től        - saját jogú nyugellátás összege: 		7.418 Ft
                                    - özvegyi nyugdíj                       :		6.562 Ft
			   folyósítva					8.610 Ft

1992. szeptember 1-től - saját jogú nyugellátás összege:		7.900 Ft
                                      - özvegyi nyugdíj                      :		6.989 Ft
                                        folyósítva					9.210 Ft

1993. március 1-től       - saját jogú nyugdíj összege: 		8.690 Ft
	                          - özvegyi nyugdíj                 : 		7.688 Ft
                                         folyósítva                          :	           10.130 Ft

1993. szeptember 1-től  - saját jogú nyugdíj összege:		9.038 Ft
	                           - özvegyi nyugdíj                :		7.996 Ft
                                         folyósítva                                                10.530 Ft

1994. január 1-től           - saját jogú nyugdíj összege:		9.400 Ft
	                            - özvegyi nyugdíj                 :		8.316 Ft
                                          folyósítva                                              10.950 Ft

1994. március 1-től        - saját jogú nyugdíj összege:	          10.340 Ft
	                           - özvegyi nyugdíj                 :	            9.148 Ft
                                         folyósítva                                               12.100 Ft

1994. szeptember 1-től   - saját jogú nyugdíj összege	          11.167 Ft
			    - özvegyi nyugdíj                 :	            9.880 Ft
                                          folyósítva                                              13.100 Ft

1995. január 1-től	    - saját jogú nyugdíj összege:	         12.395 Ft
			    - özvegyi nyugdíj                :	         10.967 Ft
			       folyósítva                                             14.540 Ft

1995. szeptember 1-től   - saját jogú nyugdíj összege:	        12.891 Ft
			    - özvegyi nyugdíj                 :	        11.406 Ft
                                          folyósítva                                            15.120 Ft

1996. január 1-től           - saját jogú nyugdíj összege:	        14.438 Ft
			    - özvegyi nyugdíj                 :	        12.775 Ft
                                          folyósítva                                            17.000 Ft

1996. július 1-től            - saját jogú nyugdíj összege:	        14.510 Ft
			    - özvegyi nyugdíj                :	        12.839 Ft
								        17.100 Ft

1997. január 1-től           - saját jogú nyugdíj összege:	        17.339 Ft
			    - özvegyi nyugdíj                :	        15.343 Ft
			      folyósítva				        20.400 Ft

A társadalombiztosítási nyugellátásról szóló 1997. évi LXXXI. tv. (Tny.) 1998. január 1-jétől hatályos szabályai szerint megözvegyülés esetén az ideiglenes özvegyi nyugdíj ötven százaléka annak az öregségi, rokkantsági vagy baleseti rokkantsági nyugdíjnak, amely az elhunytat halála időpontjában megillette vagy megillette volna, az ideiglenes özvegyi nyugdíj egy évig jár. Ezt követően a jogszabályban előírt egyéb feltételek megléte esetén az állandó özvegyi nyugdíj annak a jogosultnak, aki saját jogú nyugellátással nem rendelkezik, továbbra is ötven százalék. Az a jogosult özvegy, aki saját jogú nyugellátásban is részesül (illetőleg arra jogosult), az állandó özvegyi nyugdíj húsz százaléka annak a nyugdíjnak, amely az elhunytat halála időpontjában megillette vagy megillette volna. A húsz százalékos mértékű özvegyi nyugdíj azonban az özvegy saját jogú nyugdíjának összegére tekintet nélkül korlátozás nélkül jár.

A fentieknek megfelelően került a panaszos ellátása megállapításra 1998. január 1-jétől a következők szerint.
A saját jogú nyugellátás és az özvegyi nyugdíj 1998. január 1-jétől havi 24.300 Ft összeghatárig volt folyósítható. A panaszos a korábbi szabályok szerint a fenti összegre lett volna jogosult.
Az új szabályozás szerint: 
Az elhunyt házastárs saját jogú nyugdíja 1997. decemberben 27.865 Ft lett volna, ennek 20 %-a 5.573 Ft, az 1998. januárjában végrehajtott emelés következtében
                       a panaszos saját jogú nyugellátása                                                 20.633 Ft
                       elhunyt házastársa saját jogú nyugdíja 20 %-ának emelt összege    6.632 Ft
                                                                                     összesen:                            27.265 Ft.

A panaszos tehát 1998. januártól az új szabályok szerint 2.965 Ft forinttal kapott havonta többet a saját jogú és özvegyi nyugdíjra jogosultsága alapján, mint a korábbi szabályok szerint kaphatott volna. Ehhez járult még az egyéb címen (kárpótlás) 1998. január 1-től 18.015 Ft összegben folyósított ellátás. Összes: 45.280 Ft/hó. volt.

Az állampolgári jogok országgyűlési biztosa általános helyettese a fenti tényállás alapján alkotmányos jogokkal összefüggésben visszásságot nem állapított meg, a vizsgálatot lezárta.

Budapest, 1999. március 22.

Dr. Polt Péter